b'\n_START_ARTICLE_\nBill Cosby -skandaali\n_START_PARAGRAPH_\nBill Cosby -skandaali on julkinen kohu Bill Cosbyn harjoittamaksi sanotusta naisten ahdistelusta ja raiskauksista._NEWLINE_Vuonna 2016 loppuun menness\xc3\xa4 noin 60 naista on v\xc3\xa4itt\xc3\xa4nyt Cosbyn syyllistyneen ahdisteluun ja raiskauksiin vuosina 1965\xe2\x80\x932008.  Vuoteen 2015 menness\xc3\xa4 n\xc3\xa4ist\xc3\xa4 joskus nostetut oikeusjutut peruuntuivat todisteiden puutteessa tai sovittiin oikeuden ulkopuolella. Monet jutuista olivat jo vanhentuneita, koska tapahtuivat kauan sitten.  Syksyll\xc3\xa4 2014 koomikko Hannibal Buress sanoi Cosby\xc3\xa4 julkisesti raiskaajaksi. T\xc3\xa4m\xc3\xa4 nosti tiedotusv\xc3\xa4lineiss\xc3\xa4 valtavan kohun ja syytery\xc3\xb6pyn Cosby\xc3\xa4 vastaan. Cosby joutui luopumaan monista kunnianosoituksista ja toimestaan NBC:ll\xc3\xa4 vuoden 2014 lopussa._NEWLINE_Vuonna 2015 Cosby pid\xc3\xa4tettiin vuoden 2004 tapauksen pohjalta. Tuomari p\xc3\xa4\xc3\xa4tti toukokuussa 2015, ett\xc3\xa4 Cosby joutuu oikeuteen siit\xc3\xa4. Valamiehist\xc3\xb6n eripura vapautti Cosbyn vuonna 2017 k\xc3\xa4ydyss\xc3\xa4 oikeudenk\xc3\xa4ynniss\xc3\xa4. Juttu meni uudestaan oikeuteen. Cosby h\xc3\xa4visi t\xc3\xa4ll\xc3\xa4 kertaa  oikeudenk\xc3\xa4ynnin. Cosby tuomittiin naisen kolme kertaa tapahtuneesta huumaamisesta ja hyv\xc3\xa4ksik\xc3\xa4yt\xc3\xb6st\xc3\xa4 vankeuteen. Oikeus m\xc3\xa4\xc3\xa4r\xc3\xa4si  syyskuussa 2018 Cosbylle 3\xe2\x80\x9310 vuotta vankeutta.\n_START_SECTION_\nKristina Ruehlin tapaus\n_START_PARAGRAPH_\nKristina  Ruehli tapasi Cosbyn, kun oli er\xc3\xa4\xc3\xa4n taideagentuuriliikkeen t\xc3\xb6iss\xc3\xa4. Cosby pyysi Ruehlin "kutsuihin" kotiinsa. Ruehli saapui Cosbyn kotiin kello 22.00. H\xc3\xa4n kummasteli, miten paikalla ei ollut ket\xc3\xa4\xc3\xa4n muita kuin Cosby. Mutta Ruehli meni silti sis\xc3\xa4\xc3\xa4n. Cosbyn vaimo oli poissa, mutta vauvaik\xc3\xa4inen lapsi oli kotona._NEWLINE_Ruehli joi Cosbyn Beverly Hillsin kodissa joulukuussa vuonna 1965 kaksi bourbonia.  T\xc3\xa4m\xc3\xa4n j\xc3\xa4lkeen Ruehlin tajunta alkoi sammua, vaikka h\xc3\xa4n kesti runsasta alkoholia. H\xc3\xa4n muistaa k\xc3\xa4velleens\xc3\xa4 sukkahousut auki revittyn\xc3\xa4 s\xc3\xa4nkyyn. Sitten h\xc3\xa4nen tajuntansa pimeni._NEWLINE_Kun Ruehli her\xc3\xa4si, Cosby oli riisuuntunut ja yritti saada h\xc3\xa4net suuseksiin. Ruehli pakeni, ja Cosby poistui. Kello oli jo viisi aamulla.  Ruehli kykeni ajamaan autollaan kotiinsa._NEWLINE_Ruehli kertoi asiasta poikayst\xc3\xa4v\xc3\xa4lleen, ja 80-luvulla perheelleen.\n_START_SECTION_\nCovington, Constand ja Gree\n_START_PARAGRAPH_\nCosbyn tarjoilija Lachele Covington kertoi vuonna 2000 Bill Cosbyn  l\xc3\xa4hennelleen h\xc3\xa4nt\xc3\xa4 seksuaalisesti k\xc3\xa4ym\xc3\xa4ll\xc3\xa4 k\xc3\xa4siksi. Syyte kaatui todisteiden puutteessa. Vuonna 2005 Templen yliopiston entinen ty\xc3\xb6ntekij\xc3\xa4 Andrea Constand nosti Cosbya vastaan syytteen siit\xc3\xa4, kertoen Cosbyn raiskanneen h\xc3\xa4net 70-luvulla. Juttu soviteltiin rahalla.  2000-luvun alkupuoliskolla Cosby\xc3\xa4 vastaan nostettiin 13 juttua, mutta ne pys\xc3\xa4htyiv\xc3\xa4t joko todisteiden puutteeseen tai sovittiin rahalla. Lis\xc3\xa4ksi Cosby\xc3\xa4 syytti julkisesti 2005 Tamara Green ja 2006 sanomalehdess\xc3\xa4 Beth Ferrier, joka oli yksi Constadin tapauksen nimett\xc3\xb6mist\xc3\xa4 todistajista.\n_START_SECTION_\nBarbara Bowmanin tapaus 2006\n_START_PARAGRAPH_\nBarbara Bowman kertoi joutuneensa vuodesta 1985 alkaen monta kertaa Cosbyn huumaamaksi ja raiskaamaksi. Cosby oli manipuloinut Bowmania lupaamalla mm. ura-apua. Cosby kohteli Bowmanin sukulaisia hyvin. Niinp\xc3\xa4 Bowman hyv\xc3\xa4ksyi osin Cosbyn toimet vastineeksi t\xc3\xa4m\xc3\xa4n antamasta avusta. Mutta Bowman ei p\xc3\xa4\xc3\xa4ssytk\xc3\xa4\xc3\xa4n Bill Cosby Show\xe2\x80\x99hun edes sivuosaan.  Er\xc3\xa4\xc3\xa4n kerran vuonna 1987 Bowman vastusti p\xc3\xa4\xc3\xa4llek\xc3\xa4yv\xc3\xa4\xc3\xa4 Cosbya kirkuen. T\xc3\xa4m\xc3\xa4n takia Cosby ei koskenutkaan Bowmaniin, mutta Cosby kosti ajamalla Bowmanin pois ja lopettamalla tukensa t\xc3\xa4lle._NEWLINE_Kun Bowman kertoi Cosbyn tekemist\xc3\xa4 raiskauksista lakimiehille, t\xc3\xa4m\xc3\xa4 nauroi Bowmanin ulos toimistostaan. My\xc3\xb6s monet muut ajattelivat, ett\xc3\xa4 Bowman yritt\xc3\xa4\xc3\xa4 vain rahastaa syytt\xc3\xa4m\xc3\xa4ll\xc3\xa4 Cosbya.\n_START_SECTION_\nHannibal Buressin kommentit\n_START_PARAGRAPH_\nLokakuussa 2014 koomikko Hannibal Buress sanoi lavalla Cosbysta, "olet raiskaaja". Buressin mukaan Cosby arvosteli mustien nuorten pukeutumista ja el\xc3\xa4m\xc3\xa4ntyyli\xc3\xa4, mutta itse raiskasi naisia.\n_START_SECTION_\nSyytery\xc3\xb6ppy Cosby\xc3\xa4 vastaan\n_START_PARAGRAPH_\nHannibalin sanat You\'re a rapist ("Olet raiskaaja") p\xc3\xa4\xc3\xa4tyiv\xc3\xa4t internetiin. T\xc3\xa4m\xc3\xa4 johti kasvavaan mediakohuun ja julkiseen syytery\xc3\xb6ppyyn Cosbya vastaan marraskuussa 2014. Vulture.com-sivuston laskujen mukaan Cosby\xc3\xa4 hyv\xc3\xa4ksik\xc3\xa4yt\xc3\xb6st\xc3\xa4 ja muusta sopimattomasta syytt\xc3\xa4neit\xc3\xa4 naisia on yhteens\xc3\xa4 36.\n_START_SECTION_\nBowmanin, Dickinsonin, Huthin ja Johnsonin tapaukset\n_START_PARAGRAPH_\n13. marraskuuta 2014 Bowman julkisti uudestaan tarinansa. _NEWLINE_17. marraskuuta 2014 Joan Tarshish ja Linda Joy Traiz kertoivat julkisuudessa Cosbyn huumanneen heid\xc3\xa4t._NEWLINE_18. marraskuuta 2014 Huippumalli haussa -ohjelman tuomarina toimineesta Janice Dickinsonista tuli nelj\xc3\xa4s, joka kertoi julkisesti Cosbyn huumanneen ja raiskanneen h\xc3\xa4net._NEWLINE_Seuraavina muutamina p\xc3\xa4ivin\xc3\xa4 tuli todellinen julkisuusry\xc3\xb6ppy. H\xc3\xa4n oli siihen menness\xc3\xa4 kaikista Cosby\xc3\xa4 syytt\xc3\xa4neist\xc3\xa4 15:s._NEWLINE_Kalifornialainen Judy Huth haastoi 3. joulukuuta 2014 Cosbyn oikeuteen raiskauksesta, jonka h\xc3\xa4n kertoi tapahtuneen Huthin ollessa 15-vuotias. T\xc3\xa4m\xc3\xa4 syyte raukesi vanhentuneena._NEWLINE_11. joulukuuta 2014 70-luvun huippumalli Beverly Johnson kertoi Cosbyn huumanneen h\xc3\xa4net kahvin avulla ja raiskanneen h\xc3\xa4net.\n_START_SECTION_\nCosbyn toimintatapa\n_START_PARAGRAPH_\nNaisten hyv\xc3\xa4ksik\xc3\xa4ytt\xc3\xb6apauksissa toistui sama kaava: Ensin Cosby houkutteli nuorta n\xc3\xa4yttelij\xc3\xa4n tai mallin urasta haaveilevaa naista kehumalla t\xc3\xa4t\xc3\xa4 ja lupaamalla t\xc3\xa4lle apua. Sitten _NEWLINE_Cosby kutsui naisen yksityiseen tapaamiseen. Cosby tarjosi t\xc3\xa4m\xc3\xa4n j\xc3\xa4lkeen naiselle rentouttavia tabletteja, joka "vei jalat alta". Her\xc3\xa4tty\xc3\xa4\xc3\xa4n nainen huomasi olevansa puolialaston. Hyv\xc3\xa4ksik\xc3\xa4yt\xc3\xb6n uhri ei halunnut haastaa Cosby\xc3\xa4 oikeuteen h\xc3\xa4pe\xc3\xa4n, pelon tai sen takia, ett\xc3\xa4 Cosby oli mustille t\xc3\xa4rke\xc3\xa4 esikuva. Osa naisista oli lis\xc3\xa4ksi k\xc3\xa4ytt\xc3\xa4nyt itse p\xc3\xa4ihteit\xc3\xa4._NEWLINE_Cosby muun muassa maksoi naisille suhteiden salailusta._NEWLINE_Cosby puolustautui syyt\xc3\xb6ksi\xc3\xa4 vastaan kiist\xc3\xa4m\xc3\xa4ll\xc3\xa4 ne, saaden tukea ty\xc3\xb6tovereiltaan.\n_START_SECTION_\nSeuraukset\n_START_PARAGRAPH_\nSkandaali tahrasi Cosbyn maineen mustien hyv\xc3\xa4ntekij\xc3\xa4n\xc3\xa4 ja suorapuheisena moralistina. Kun marraskuun 2014 paljastusvy\xc3\xb6ry l\xc3\xa4hti k\xc3\xa4yntiin, NBC hyllytti Cosbyn 19. marraskuuta. My\xc3\xb6s jotkut pienemm\xc3\xa4t TV-kanavat peruivat Cosbyn televisioesitykset._NEWLINE_Cosbyyn kohdistuneet syyt\xc3\xb6kset saivat h\xc3\xa4net eroamaan Templen yliopiston luottamustoimesta vuoden 2014 marraskuussa. Lis\xc3\xa4ksi Cosbyn stand up -keikkoja alettiin perua. Cosbylt\xc3\xa4 otettiin laivaston upseerin arvo pois. Yhdysvaltain elokuva-akatemia erotti h\xc3\xa4net j\xc3\xa4senyydest\xc3\xa4\xc3\xa4n toukokuussa 2018.\n_START_SECTION_\nVuoden 2005 aineisto julkisuuteen\n_START_PARAGRAPH_\nCosby palasi viel\xc3\xa4 tammikuun alussa 2015 lavalle, jolloin vitsaili raiskauskohustaan._NEWLINE_Vuonna 2015 vuosi julkisuuteen tuomioon p\xc3\xa4\xc3\xa4ttym\xc3\xa4t\xc3\xb6n oikeusjuttu, jossa Cosby my\xc3\xb6nsi antaneensa naiselle rauhoittavia pillereit\xc3\xa4 saadakseen seksi\xc3\xa4. Juttu soviteltiin julkisuudelta piilossa, niin ett\xc3\xa4 nainen sai korvaussumman. Cosby haastoi oikeuteen naisen, joka vuosi salaisen sopimuksen julkisuuteen\n_START_SECTION_\nOikeusjuttu Cosbya vastaan\n_START_PARAGRAPH_\nVuonna 2016 noin 60 naista syytti Cosbya hyv\xc3\xa4ksik\xc3\xa4yt\xc3\xb6st\xc3\xa4\xc3\xa4n. Poliisi pid\xc3\xa4tti Cosbyn joulukuussa 2015. Pid\xc3\xa4tys johtui vuoden 2004 tapauksesta. Siin\xc3\xa4 Templen yliopiston koripallovalmentajana  tuolloin toiminut Andrea Constand syytt\xc3\xa4\xc3\xa4 Cosbya t\xc3\xb6rke\xc3\xa4st\xc3\xa4 ahdistelusta. Oikeuslaitos m\xc3\xa4\xc3\xa4r\xc3\xa4si takuusummaksi m\xc3\xa4\xc3\xa4r\xc3\xa4si miljoona dollaria.  Cosbyn l\xc3\xa4hitaho maksoi takuusumman. Cosbya uhkasi 10 vuoden vankeustuomio. 78-vuotias Cosby kertoi oikeudella olevansa glaukooman takia miltei sokea.  Monet Cosbyyn kohdistuneista raiskaussyyt\xc3\xb6ksist\xc3\xa4 olivat  juridisesti vanhentuneita. Cosbyn l\xc3\xa4hipiiri esitti yh\xc3\xa4 omia puoltavia n\xc3\xa4kemyksi\xc3\xa4\xc3\xa4n Cosbysta.  Constadin juttua vuonna 2005 eteenp\xc3\xa4in ajamasta kielt\xc3\xa4ytynyt  silloinen piirisyytt\xc3\xa4j\xc3\xa4 Bruce Castor sanoi oikeudessa, ettei tuolloin uskonut Constadin olleen raiskauksen uhri, koska h\xc3\xa4n ilmoitti rikoksen ensin lakimiehelle, ei poliisille._NEWLINE_Tuomari p\xc3\xa4\xc3\xa4tti Pennsylvaniassa 24. toukokuuta 2016, ett\xc3\xa4 oikeusjuttu Cosbya vastaan voidaan nostaa, koska siihen on kyllin todisteita. Oikeudenk\xc3\xa4ynti alkoi perjantaina 3. kes\xc3\xa4kuuta 2017. Vain Andrea Constandin tapaus oli oikeusk\xc3\xa4sittelyss\xc3\xa4, muut olivat vanhentuneet. Valamiehist\xc3\xb6 mietti tapausta p\xc3\xa4iv\xc3\xa4kausia. Se ei p\xc3\xa4\xc3\xa4ssyt yksimielisyyteen. Niinp\xc3\xa4 tuomari vapautti Cosbyn syytteist\xc3\xa4. Tapaus meni uudestaan oikeutaan. Cosby sai 26. huhtikuuta 2018 vankeutta Andrea Connstandin kolmen kertaa tapahtuneesta huumaamisesta ja hyv\xc3\xa4ksik\xc3\xa4yt\xc3\xb6st\xc3\xa4. 25. syyskuuta 2018 tuomari m\xc3\xa4\xc3\xa4r\xc3\xa4si Coscyn v\xc3\xa4hint\xc3\xa4\xc3\xa4n 3, enint\xc3\xa4\xc3\xa4n 10 vuoden vankeuteen Andresa Constandin seksuaalisesta hyv\xc3\xa4ksik\xc3\xa4yt\xc3\xb6st\xc3\xa4 huumattuna. Tuomari m\xc3\xa4\xc3\xa4ritteli Cosbyn vaaralliseksi seksuaalirikolliseksi.'